**Vastavalt nimekirjale 04.02.2025 nr 6-1/49-1**

**Arvamuse küsimine** **Laadi külas Männiku tee 22**

**kinnistu detailplaneeringu algatamise otsuse eelnõule,**

**lähteseisukohtadele ja KSH eelhinnangule**

Laadi külas asuva Männiku tee 22 kinnistu (katastritunnus 84801:001:0240, registriosa 17939950, sihtotstarve maatulundusmaa 100 %) omanik esitas Häädemeeste Vallavalitsusele 02.04.2024 avalduse (dokumendiregistri nr 6-3/552) nimetatud kinnistul detailplaneeringu algatamiseks. Detailplaneeringu koostamise eesmärk on maa-ala jagamine 7 elamumaa ja 1 transpordimaa sihtotstarbega krundiks. Planeeringuala suurus on 22546 m². Kehtiva Tahkuranna valla üldplaneeringu järgi asub planeeringuala osaliselt rohevõrgustiku alal, kus minimaalne elamukrundi suurus on 3 ha ja osaliselt valgel alal, kus minimaalne elamukrundi suurus on 2 ha. Võttes arvesse planeeritavate kruntide arvu ja suurusi planeerida vee- ja kanalisatsioonitorustike liitumine Uulu külas asuvasse ühisveevärgi ja -kanalisatsioonivõrku. Planeeringuala vahetus läheduses puudub Päästeameti nõuetele vastav tuletõrje veevõtukoht, seega tuleb planeerida tuleohutuse tagamiseks nõuetekohane maa-alused veemahutid ning kuivhüdrant. Detailplaneeringuga tehakse ettepanek muuta kehtivat Tahkuranna valla üldplaneeringut.

Häädemeeste Vallavalitsus küsib planeerimisseaduse § 127 ning keskkonnamõju hindamise ja keskkonnajuhtimissüteemi seaduses § 33 lõike 6 tulenevalt asjaomaste asutuste ja kaasatavate isikute arvamust detailplaneeringu algatamise otsuse eelnõule, lähteseisukohtadele ja keskkonnamõju strateegilise hindamise eelhinnangule. Arvamuse palume esitada kirjalikult aadressile haademeeste@haademeeste.ee hiljemalt 30 päeva jooksul.

Lugupidamisega

*/allkirjastatud digitaalselt/*

Külliki Kiiver

vallavanem

Lisad:

1. Otsuse eelnõu;

2. Lähteseisukohtade eelnõu;

3. KSH eelhinnang;

4. Eskiisjoonis.

Marie Reinson, planeerimis- ja maanõunik

marie.reinson@haademeeste.ee

tel. 5788 0015